open-index/open-wikipedia-markdown huggingface dataset:
Elli Kaarlehto

**Elli Gabriela Kaarlehto** (o.s. *Haahti*, 3. lokakuuta 1897 Kylmäkoski – 21. elokuuta 1986 Espoo) oli suomalainen kirjailija. 

Kaarlehdon vanhemmat olivat rovasti Hannu Haahti, aik. Hahnsson ja Lovisa Gabriela Geitlin. Hän pääsi ylioppilaaksi 1917 Helsingin suomalaisen tyttökoulun jatkoluokilta ja valmistui sairaanhoitajaksi 1923. Kaarlehto oli Kuhmoisten kunnanvaltuuston jäsen vuodesta 1950 ja Kuhmoisten Marttayhdistyksen puheenjohtaja vuodesta 1947.

Kaarlehto meni naimisiin 1924 kirkkoherra Arvi Kalervo Kaarlehdon, aik. Lehtonen kanssa.

Kaarlehdon veljiä olivat Helsingin yliopiston tuberkuloosiopin professori Hannu Gabriel Haahti (1895–1953) ja everstiluutnantit Usko Haahti ja Yrjö Haahti. Sairaanhoitaja, henkilökohtaisen sosiaalityön kehittäjä Helvi Boothe
oli puolestaan hänen sisarensa.

## Teoksia
* *Naantalin kuninkaan valtakunta : sukutarina menneiltä vuosisadoilta*.    Otava 1956 
* *Illaksi kirkastuu* : romaani.    Otava 1962
* *Oli talo ja torppa* : romaani.    Otava 1965
* *Pitkä matka Päijännettä : sarja ajankuvia suomalaisen koulun ensi vuosikymmeneltä*.    Otava 1981 (päähenkilönä Kaarlehdon äidin isä latinanopettaja Johan Gabriel "Nanne" Geitlin (1836–1890))
* *Palaessaan kynttiläkin kuluu : idylliä ja arkipäivää sata vuotta sitten*.    Otava 1984 (kirja kuvaa Johan Gabriel Geitlinin ja hänen vaimonsa Selman perheen elämää)

## Lähteet
* 
* Geni.com: Elli Kaarlehdon henkilötiedot

### Viitteet

## Aiheesta muualla
* Illaksi kirkastuu -romaani Kirjasampo.fi:ssä
* Naantalin kuninkaan valtakunta -romaani Kirjasampo.fi:ssä
* Oli talo ja torppa -romaani Kirjasampo.fi:ssä
Harriet Nelson

**Harriet Nelson** synt. **Peggy Lou Snyder** (18. heinäkuuta 1909 Des Moines, Iowa &ndash; 2. lokakuuta 1994 Laguna Beach, Kalifornia) oli yhdysvaltalainen näyttelijä ja laulaja. Hän avioitui vuonna 1935 orkesterinjohtaja Ozzie Nelsonin kanssa, jonka yhtyeessä hän toimi laulusolistina. Yhdessä puolisonsa ja lapsiensa Davidin ja Rickyn kanssa hän näytteli tilannekomediasarjassa *[[The Adventures of Ozzie and Harriet]]*, jota esitettiin radiossa 1944&ndash;1954 ja televisiossa 1952&ndash;1966. Sarjan päättymisen jälkeen Nelson näytteli vielä tilannekomediasarjassa Ozzie's Girls, mutta se lakkautettiin jo kesken ensimmäisen tuotantokauden.

Harriet Nelson on saanut tähden Hollywood Walk of Famelle. Lisäksi hänellä on yhteinen tähti puolisonsa kanssa.

## Lähteet
Arvo Hannikainen

**Arvo Sakari Hannikainen** (11. lokakuuta 1897 Jyväskylä – 8. tammikuuta 1942 Helsinki) oli suomalainen viulisti, viulunsoiton opettaja ja säveltäjä. Hän oli aikanaan tunnettu hahmo Suomen musiikkielämässä ja sai viulustaan esiin intensiivisen ja lämpimän soinnin. Hän oli P. J. Hannikaisen poika sekä Ilmari, Tauno ja Väinö Hannikaisen veli. Arvo Hannikaisen puoliso vuodesta 1927 oli laulaja ja näyttelijä Mary Hannikainen.

Hannikainen kirjoitti ylioppilaaksi 1915 ja opiskeli viulunsoittoa Helsingin musiikkiopistossa 1915–1917 opettajinaan Richard Burgin ja Anton Sitt. Hänen viuluopintonsa jatkuivat 1920–1923 Willy Hessin ja Robert Reitzin johdolla Berliinissä ja 1924 Pariisissa opettajinaan Léon Nauwinck, Jacques Thibaud ja Eugène Ysaÿe sekä uudelleen Berliinissä 1928 Maxim Jacobsenin johdolla.

Arvo Hannikainen soitti ensikonserttinsa 1920 Helsingissä ja konsertoi sen jälkeen kotimaassa ja ulkomailla. Vuonna 1922 hän esiintyi Berliinissä ja Budapestissä. Hän soitti myös Virossa ja Skandinaviassa. Hän esiintyi orkesterien solistina ja kamarimuusikkona etenkin veljiensä Ilmarin ja Taunon kanssa Trio Hannikaisena sekä kansankonserttien johtajana. Vuosina 1918–1919 Hannikainen soitti Helsingin kaupunginorkesterissa ykkösviulua ja 1923–1942 hän toimi saman orkesterin ensimmäisenä konserttimestarina. Vuosina 1927–1941 Hannikainen opetti Helsingin konservatoriossa viulunsoittoa ja yhteissoittoa sekä johti oppilasorkesteria 1932–1941.

Tunnetuimmat Arvo Hannikaisen säveltämät teokset ovat sinfoninen runo *Kesä, joka meni* ja laulusarja *Kirsikkauni* Ilmari Pimiän tekstiin. Lisäksi hän sävelsi useita viuluteoksia. Hänen erikoisharrastuksensa oli pilapiirrosten tekeminen.

## Lähteet
Martta Vilenius

**Martta Helena Vilenius** (o.s. *Viitaniemi*, myöh. *Hortamo*; 9. toukokuuta 1910 Pirkkala – 2. toukokuuta 1999 Brisbane, Australia) oli suomalainen puutarhuri ja kirjailija, joka käytti kirjallisessa tuotannossaan myös nimeään *Martta Viitaniemi*.

Martta Viitaniemen äiti oli palvelija Josefina Viitaniemi. Martta Viitaniemi avioitui tamperelaisen vihannes- ja kukkakauppiaan Lasse Vihtori Hortamon kanssa vuonna 1937. Liitto päättyi Hortamon kuolemaan sotarintamalla saadun sairauden johdosta 1942. Toinen puoliso oli liikemies Pentti Jalmari Vilenius vuodesta 1947 tämän kuolemaan 1968. Vileniukset muuttivat Tampereelta Nokialle vuonna 1959 ja takaisin Tampereelle 1965. Martta Vilenius muutti puolisonsa kuoleman jälkeen 1969 Hämeenkyröön, josta Pentti Vilenius oli ostanut amerikkalaistyylisen nelikerroksisen omakotitalon. Martta Vilenius asui tässä vuoteen 1990, jolloin hän muutti tyttärensä luo Australiaan Gold Coastin kaupunkiin. Viimeiset vuotensa Vilenius asui Brisbanen esikaupunkialueella sijaitsevassa suomenkielisessä hoivakodissa. Vilenius toimi Suomessa alkuun tamperelaisen Winterin väritehtaan pääpuutarhurina ja myöhemmin apteekin apulaisena.

Vileniuksen tyttärentytär Ira McGuire käsittelee australialaisessa Griffithin yliopistossa vuonna 2019 julkaisemassaan väitöskirjassaan yksityiskohtaisesti Vileniuksen elämää ja kirjallisen tuotannon taustoja.    

## Teoksia
* *Tuulessa ja auringossa* : romaani.   WSOY 1960
Nimellä *Martta Viitaniemi*:
* *Hyvin kävi minullekin* : romaani. Karisto 1936

## Lähteet
* 
* Pirkanmaalaista kaunokirjallisuutta : Martta Vilenius

### Viitteet
3CD Collector’s Set

**3CD Collector's Set** on R&B-artisti Rihannan vuoden 2009 joulukuussa julkaistu kokoelma-albumi. Albumi sisältää Rihannan kolme ensimmäistä albumia: *[[Music of the Sun]]* (2005), *[[A Girl Like Me]]* (2006) ja *[[Good Girl Gone Bad]]* (2007).

## Kappaleet
### CD 1: [[Music of the Sun]]

### CD 2: [[A Girl Like Me]]

### CD3 - [[Good Girl Gone Bad|Good Girl Gone Bad: Reloaded]]

## Listasijoitukset

## Lähteet
Puoskari (psytrance-artisti)

**Puoskari** (oik. **Oskari Nuotio**) on helsinkiläinen trance/psytrance/suomisaundi -artisti.

## Diskografia
### Albumit
* *[[The Audio Hustler]]* (Freakdance Records, 2004)
* *[[Open the Forest]]* (6-Dimension Soundz, 2006)
* *[[Different Path]]* (Faerie Dragon Records, 2009)

### Internet-julkaisut
* *Medicineman* (Antiscarp Records, 2004)
* *Mutkikas Umpikuja* (Antiscarp Records, 2006)

## Lähteet
The Audio Hustler

**The Audio Hustler** on suomalaisen psytrance-artisti Puoskarin ensimmäinen studioalbumi, joka julkaistiin 18. helmikuuta 2004. Sen uusintapainos julkaistiin Hongkongissa 2. helmikuuta 2007.

## Kappaleet
# 
# 
# 
# 
# 
# 
# 
# 
# 
# 

## Lähteet
Open the Forest

**Open the Forest** on suomalaisen psytrance-artisti Puoskarin toinen studioalbumi. Albumi julkaistiin huhtikuussa 2006 japanilaisen 6-Dimension Soundz levy-yhtiön kautta.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* ''Open the Forest'' discogs.com -sivustolla
Pog-o-Matic Pogómen 3000000

**Pog-o-Matic Pogómen 3000000** on suomalaisen psytrance-artisti Luomuhapon toinen studioalbumi. Albumin julkaisi Freakdance Records 1. marraskuuta 2004. Albumi julkaistiin Suomen lisäksi Hongkongissa huhtikuussa 2007. Hongkongin versio julkaistiin Faerie Dragon Recordsin kautta.

## Kappaleet
# 
# 
# 
# 
# 
# 
# 
# 
# 
# 
#
Borealophitecus

**Borealophitecus** on suomalaisen psytrance-artisti Luomuhapon kolmas albumi. Se julkaistiin 22. joulukuuta 2005 Freakdance Recordsin kautta. Albumi oli saatavilla fyysisenä äänitteenä ainoastaan kasettina 100 kopion rajoitetulla painoserällä ja on sittemmin loppuunmyyty. Albumi on yhtä kappaletta lukuun ottamatta imuroitavissa ilmaiseksi mp3-muodossa Freakdance Recordsin kotisivuilta.

## Kappaleet
### A-puoli
# Gatman  
# Roosa Alisa ja Osku joi mun vikat kossut
# Maailman paras jätkä
# Midihikipaja (extended)
# Swamp Thing (remix)

### B-puoli
# Exploding Sausages
# Huuma 2003
# Festareilla vol 1
# Lintukoto
# Suurmies Dub
# *(salainen bonusraita, vain kasetilla)*
Ogelin liikekeskus

**Ogelin liikekeskus** (nimitetään myös *Ogeliksi*) on Oulunkylässä sijaitseva ostoskeskus. Liikekeskus sijaitsee Oulunkylän pääteiden risteyksessä lähellä Oulunkylän rautatieasemaa, bussilinjojen 69, 64, 53 sekä 603 sekä pikaraitiotie 15:n pysäkkejä. Ogelin liikekeskuksessa on yli 20 liikettä ja palvelua, muun muassa S-market, Cafe Picnic sekä apteekki, kierrätyskeskus, esikoulu, hammaslääkäriasema, koruliike, lankakauppa, optikko, pienvarastopalvelu Cityvarasto ja viereisen terveyskeskuksen laboratorio ja päiväkoti. Liikekeskuksen välittömässä läheisyydessä sijaitsee myös terveysasema, kirjasto, työväenopisto ja nuorisotalo.

Liikekeskuksen on suunnitellut Simo Järvinen ja se avattiin 1. joulukuuta 1987. Keskuksen kokonaispinta-ala on 8 363 m², josta liiketiloja on 5 980 m² ja loput lähinnä toimistotiloja. Keskuksen omistus on hajautunut usealle eri omistajalle. Liikekeskus aiotaan purkaa ja korvata korttelilla, johon tulee asuntoja ja kivijalkaliiketiloja.

## Kuvat

## Lähteet

## Aiheesta muualla
* Liikekeskus Ogelin kotisivut
Eurogorilla 2002 Transmutation Kit

**Eurogorilla 2002 Transmutation Kit** on suomalaisen psytrance-artisti Luomuhapon ensimmäinen studioalbumi. Albumi julkaistiin vuonna 2002 Freakdance Recordsin kautta.

## Kappaleet
# Luomuhappo – Perrkele (Liikuta Vartaloa) 8:16
# Luomuhappo – Uhkasakkoja Natsihipeille 6:44
# Luomuhappo – Extrafingermagikmu To Drink 4:52
# Luomuhappo – Sirkus Gorillés 6:39
# O.O.K. – Pitkätanhuantie (Luomuhappo Remix) 7:24
# Huopatossu Mononen – Don't Smoke Weed Bitch (Luomuhappo Remix) 7:35
# Luomuhappo – Liisa Ihmemaassa 4:00
# Luomuhappo – Vekara-Tune 16:44

## Aiheesta muualla
* Luomuhappo – Eurogorilla 2002 Transmutation Kit discogs.com sivustolla
Mady Mesplé

**Mady Mesplé** (7. maaliskuuta 1931 Toulouse – 30. toukokuuta 2020) oli ranskalainen koloratuurisopraano. Hänen aktiivista uraansa kesti 1950-luvulta 1980-luvulle. Hänet muistetaan parhaiten Léo Delibesin *[[Lakmé]]n* nimiroolista. Hän teki kyseisessä roolissa debyyttinsä Liègessä vuonna 1953. Lakmén roolin Mesplé lauloi urallaan 145 kertaa, ja sen hän myös levytti vuonna 1969 levy-yhtiö EMIlle.

Mesplé tulkitsi myös muun muassa Rossinia, Ravelin lauluja ja myös uudempaa musiikkia. Saksaksi hän lauloi muun muassa Yön kuningattaren roolin *[[Taikahuilu]]ssa* ja muutamia Richard Straussin oopperoita.

Mesplé jätti esiintymislavat vuonna 1985 ja opetti sen jälkeen Pariisissa ja Lyonissa.

## Lähteet

## Aiheesta muualla
Mikko Korkeakoski

**Mikko Korkeakoski** (19. elokuuta 1910 Haapajärvi – 4. maaliskuuta 1996 Haapajärvi) oli suomalainen maanviljelijä, sanoittaja ja kirjailija.

Korkeakosken vanhemmat olivat maanviljelijä, suutari Emmanuel (Manna) Korkeakoski ja Ida Sipilä. Hän toimi elämänsä aikana maanviljelijänä,  työnjohtajana TVH:lla ja eri puutavarayhtiöissä sekä Haapajärven asevarikolla lämmittäjänä. Eläkkeelle jäätyään Korkeakoski toimi vielä kyläsuutarina ja -räätälinä.

Korkeakoski sanoitti useita kymmeniä lauluja, joista kaksi *Menneen onnen aika* ja *Aikuisten valssi* on myös levytetty. Korkeakoski sanoitti myös muutamia Haapajärvi-aiheisia kappaleita, kuten *Haapajärven humppa*, *Laulelma Haapajärvestä* ja *Haapajärven marssi*. Kahden romaanin lisäksi Korkeakoski kirjoitti myös runoja ja kronikoita eri juhlatilaisuuksiin sekä teki isänsä sukua koskeneen sukuselvityksen.

## Teoksia
* *Korven tytön rakkaus* : romaani.   1970
* *Isäni oli kerjäläinen* : omaelämäkerrallinen romaani.  1975
* *Manna Korkeakosken sukukirja*.    1981
* *Talon tyttö ja saksenkauppias* : romaani.
* *Kaarlon kesä* : kesken jäänyt romaanikäsikirjoitus.   1996

## Lähteet
* 
* KirjastoVirma : henkilögalleria : Mikko Korkeakoski 
*
Muuramen Yritys

**Muuramen Yritys** eli **MuurY** on muuramelainen, vuonna 1908 perustettu urheiluseura. MuurY:ssa lajeina ovat jalkapallo, yleisurheilu, paini, salibandy, ammunta, voimanosto, hiihto ja erilainen kuntourheilu. Lajeista erityisesti salibandyssa ja jalkapallossa on seuralla aktiivista junioritoimintaa.

## Jalkapallo
Seuraurheilun puolella paikkakunnan lippulaiva on Muuramen Yrityksen miesten jalkapallojoukkue. Miehet pelaavat miesten vitosessa sekä osallistuvat vuosittain Jalkapallon Suomen Cuppiin. Vuonna 2025 joukkue ylsi hopeamitallille Roots cupissa joka on tarkoitettu suomen parhaille alasarjajoukkueille. Seuralla on lisäksi useita poika- ja tyttöjuniorijoukkueita.
## Salibandy
MuurY:n miesten edustusjoukkue pelaa kaudella 2017-2018 IV-divisioonassa Sisä-Suomen lohkossa. Myös naisten joukkue pelaa Sisä-Suomen IV-divisioonassa. Seuralla on lisäksi useita poikajuniorijoukkueita.

## Yleisurheilu

Suomen-mestaruuden Muuramen Yritystä edustaen voittaneita yleisurheilijoita ovat Erkki Päivärinta, joka voitti pituushyppymestaruuden vuonna 1977, ja Juuso Rainio, joka voitti maantiejuoksun SM-kultaa vuonna 1995 ja puolimaratonin mestaruuden vuonna 1997.

## Lähteet
* Seuran kotisivut
* Salibandyliitto
* http://www.resultcode.fi/sarjat/sarja_sarjatilanne_ja_ottelut_nayta.php?sarja_id=102649&piiri_id=100007|Resulcode
* Tilastopaja

### Viitteet

## Aiheesta muualla
* MuurY:n kotisivut
Crystal Palace

**Crystal Palace** voi tarkoittaa ainakin seuraavia:

* Kristallipalatsi (engl. *The Crystal Palace*), Lontoon maailmannäyttelyä varten 1851 pystytetty rakennus Kaakkois-Lontoossa
* Crystal Palace, rakennuksen mukaan nimetty Lontoon asuinalue
* Crystal Palace FC, alueella toimiva jalkapalloseura.
Crystal Palace (Lontoo)

**Crystal Palace** on asuinalue Kaakkois-Lontoossa, Englannissa. Alue on nimetty seudulla aiemmin sijainneen samannimisen rakennuksen mukaan.  Alue tunnetaan erityisesti siellä sijaitsevasta puistosta (*Crystal Palace Park*) ja puistossa sijaitsevasta urheilukeskuksesta (*Crystal Palace National Sports Centre*). Puistossa sijaitsee tunnettu 1800-luvulla pystytetty dinosaurusveistosten kokoelma.

## Lähteet

## Aiheesta muualla

*Crystal Palace Park 
* Crystal Palace Triangle: How life in the three London boroughs compares
Savumuura

**Savumuura** (*Cercomacra tyrannina*) on Keski- ja Etelä-Amerikassa tavattava puumuuriin kuuluva varpuslintu.

## Koko ja ulkonäkö
Kooltaan savumuura on noin 14,5&nbsp;cm. Savumuurakoiras on väritykseltään harmaa. Vatsa on jonkin verran selkää ja päätä vaaleampi. Siivissä on kaksi valkoista kapeaa juovaa. Pyrstön kärki on lajilla valkoinen. Savumuuranaaras on selästään ja päästään oliivinruskea. Pään sivut ja vatsa ovat naaralla kellanruskeat. Ulkonäöltään savumuura muistuttaa rämeikkömuuraa (*Cercomacra nigrescens*), joka on väritykseltään hieman tummempi ja jolta puuttuu pyrstön valkea kärki.

## Levinneisyys ja elinympäristö
Keski-Amerikassa savumuuraa tavataan alueelta, joka ulottuu Meksikosta Panamaan. Etelä-Amerikassa lajia tavataan Andien länsipuolella Kolumbiassa ja Ecuadorissa ja lisäksi Venezuelassa, Guyanassa, Surinamessa, Ranskan Guyanassa ja Amazonasin alueen pohjoisosissa Brasiliassa. Savumuuran elinympäristöä ovat kosteiden metsien pohjakerrosten tiheiköt ja pensaikot usein purojen ja pienien jokine läheisyydessä. Lajia tavataan alankomaiden ja vuorten alarinteiden metsissä.

## Elintavat
Savumuurat liikkuvat yleensä pareittain. Laji viihtyy tiheiköissä, joista sitä on vaikea havaita. Savumuurat eivät yleensä liity muiden lintulajien kanssa sekaparviksi.

Savumuurien pesimäkausi kestää maaliskuulta kesäkuulle. Pesä on pussimainen ja sijaitsee aluskasvillisuuden joukossa. Naaras munii kaksi valkoista, ruskeapilkullista munaa.

## Lähteet
Harrinniemi

**Harrinniemi** () on Perämereen työntyvä niemi Kokkolassa Ykspihlajan pohjoispuolella, Kaustarvikenin länsirannalla. 

Harrinniemen alueelle laadittiin vuonna 1919 huvila-alueen suunnitelma, jonka myötä alueelle rakennettiin huviloita pääasiassa 1920-luvulla. Tuolloin alueella olevat luvattomasti rakennetut pienet mökit vaadittiin hävitettäviksi. Vuonna 1930 Harrinniemen–Hopekivenlahden alueen mökkien suurimmaksi sallituksi pinta-alaksi määrättiin 25&nbsp;neliömetriä. Nykyisin osa huviloista on tyhjillään, osan ollessa edelleen asumis- tai huvilakäytössä.

1940-luvulla aluetta suunniteltiin käytettäväksi lentokenttäalueena.

## Geologia
Harrinniemi on yli 200 kilometriä pitkän harjujakson pohjoisin näkyvä osa, joka on noussut merestä maankohoamisen myötä. Maankohoaminen jatkuu noin 8 mm vuodessa. On arvioitu, että maa kohoaisi alueella vielä noin 100 metriä, minkä jälkeen maankuori olisi normalisoitunut muinaisen mannerjäätikön painon jäljiltä.

## Harrbådan loisto

Niemellä sijaitsee vuonna 1953 rakennettu käytöstä poistettu Harrbådan linjaloisto, merenkulun ohjaukseen käytetty turvalaite jota usein virheellisesti kutsutaan majakaksi. Loiston valo on sammutettu ja korkea betoninen loistotorni toimii purjehdusmerkkinä. 

## Harrbådan neito
Harrinniemellä 1800–1900-lukujen vaihteen tienoilla menehtyneen niin kutsutun *Harrbådan neidon* kerrotaan kummittelevan Harrinniemen alueella. Kummitustarinasta on olemassa useita eri versioita. Niiden mukaan neito olisi joko hukkunut putoamalla veneestä muiden veneessä olijoiden huomaamatta, tai hukuttautunut menetettyään miehensä ja poikansa haaksirikossa. Erään version mukaan neito olisi pelastunut haaksirikosta, mutta joutunut eloonjääneiden merimiesten raiskaamaksi ja murhaamaksi. Alueella väitetään myös esiintyvät poltergeist-ilmiöitä. Myöhemmin on kuitenkin käynyt ilmi, että alueen aiemmat huvila-asukkaat ovat levitelleet huhuja kummittelusta saadakseen olla rauhassa.

## Lähteet
* Kokkolan kaupungin sivut: Rummelö-Harrbåda 
* Paikkatietokeskus: maankohoaminen

### Viitteet
Lonjumeaun posteljooni

**Lonjumeaun posteljooni** () on Adolphe Adamin kolminäytöksinen koominen ooppera. Sen ranskankielisen libreton kirjoittivat ”Adolphe de Leuven” ja ”Brunswick”. Kirjailijanimet kuuluvat Adolphe von Ribbingille ja Léon Lévylle. Teos esitettiin ensi kertaa Pariisin Opéra-Comiquessa 13. lokakuuta 1836. 

## Lähteet
Si j’étais roi

**Si j’étais roi** (suom. ”Jos olisin kuningas”) on Adolphe Adamin kolminäytöksinen koominen ooppera. Sen libreton kirjoittivat Adolphe d’Ennery ja Jules Brésil. Teos esitettiin ensimmäistä kertaa 4. syyskuuta 1852 Pariisin Théâtre Lyriquessa.

## Roolit
* Néméa (sopraano)
* Zélide (sopraano)
* Zéphoris (tenori)
* Piféar (tenori)
* Moussol (baritoni)
* Kadoor (basso)
* Zizel (basso)
* Atar (basso)

## Lähteet
Lea Pennanen

**Lea Airi Sinikka Pennanen-Mattila** (16. lokakuuta 1929 Viipurin maalaiskunta – 24. tammikuuta 2019 Vantaa) oli suomalainen lastenkirjailija.

Lea Pennanen vietti lapsuutensa ja varhaisnuoruutensa Tampereella ja opiskeli Tampereen yhteiskoulussa. Hän kirjoitti ylioppilaaksi Kannaksen yhteiskoulusta Lahdesta vuonna 1949 ja valmistui Helsingin yliopistosta filosofian maisteriksi vuonna 1951 pääaineenaan kirjallisuus. 

Pennasen tunnetuin teos on Maija Karman kuvittama *Piilomaan pikku aasi*, josta tehtiin samanniminen televisiosarja vuonna 1977. Hän on myös suomentanut lastenkirjoja. Vuonna 2009 Pennaselle myönnettiin Tirlittan-palkinto. Seinäjoen kaupunginkirjaston vuonna 2012 valmistuneen pääkirjaston Apilan lastenosasto nimettiin Piilomaaksi *Piilomaan pikku aasi* -kirjan mukaan.

Päätyönään Pennanen toimi Yleisradion lastenradio-ohjelmien toimittajana, tuottajana ja ohjaajana vuosina 1957–1992. Hän sekä teki itse käsikirjoituksia että tilasi niitä muiden muassa Asko Martinheimolta, Uolevi Nojoselta, Rauha S. Virtaselta ja Lasse Raustelalta.

Pennasen kanssa lastenohjelmia toteuttivat monet Radioteatteriin kiinnitetyt ammattinäyttelijät, kuten Marja Korhonen, Elina Salo, Pentti Siimes ja Elina Pohjanpää, ja hän teki yhteistyötä myös muiden muassa Marjatta ja Martti Pokelan sekä Sauvo Puhtilan kanssa.

Lea Pennasen vanhemmat olivat rovasti Leo Pennanen ja opettaja Irja Pennanen. Kirjalliset taipumukset olivat suvun perintöä: hänen tätinsä oli kirjailija Eila Pennanen ja isotätinsä kirjailija Ain'Elisabet Pennanen, jonka poika oli kirjailija Jarno Pennanen. Lea Pennasen tytär on toimittaja Sini Sovijärvi.

## Teokset
* *Me leijonat* (1965)
* *Piilomaan pikku aasi* (1968)
* *Pikku siili* (1979)
* *Kettusaari* (1983)
* *Jättimetsä* (1987)

## Lähteet

## Aiheesta muualla
* 
* Eläköön Piilomaan Pikku Aasi. Yle Elävä arkisto.
*Lea Pennasen ''Me leijonat'' lumosi lehdessä, lastenkirjana ja radiossa. Yle Elävä arkisto.
*Lea Pennanen taltioi Hämeenlinnassa lasten bravuureja: 11-vuotias Freeman laulaa Lasten Radiossa 1962. Yle Elävä arkisto.
*Pertti Weckström lukee Lea Pennasen lastenkirjaa ''Me Leijonat''. Yle Areena.
*Lea Pennasen muistokirjoitus Helsingin Sanomissa
Luettelo sarjan The Angry Video Game Nerd jaksoista

Luettelo *[[The Angry Video Game Nerd]]* -sarjan jaksoista.

## 2004/2006

## 2007

## 2008

## 2009

## 2010

## 2011

## 2012

## 2013

## 2014

## 2015

## 2016

## 2017

## 2018

## 2019

## 2020

## 2021

## 2022

## 2023

## 2024

## 2025

## 2026

## Lähteet
Bostrichiformia

**Bostrichiformia** on kovakuoriaisiin (Coleoptera) kuuluvan erilaisruokaisten (Polyphaga) alalahkon osalahko.

## Yläheimoja
* Jumimaiset Bostrichoidea / Bostrychoidea
* Derodontoidea
* Incertae sedis
** Jacobsoniidae-heimo
Nina Li Chi

**Nina Li Chi** (, s. 31. joulukuuta 1961 Shanghai) on vuoden 1986 Miss Aasia -kauneuskilpailun kiinalainen voittaja, joka näytteli vuosina 1986–1992. Hän on ollut vuodesta 1999 naimisissa Jet Lin kanssa. Parilla on kaksi lasta, Jada ja Jane. 

## Lähteet

## Aiheesta muualla
* 
* Nina Li Chi Elonetissä
Kärsäkäsmäiset

**Kärsäkäsmäiset** (Curculionoidea) on kovakuoriaisiin (Coleoptera) kuuluva yläheimo. Yläheimon kuvasi Pierre André Latreille vuonna 1802. Synonyyminimikkeenä yläheimon kovakuoriaisjoukolle on myös Rhynchophora, jonka auktorina on vuodesta 1817 ollut myös Latreille.

Yläheimon kuoriaisilla on salaviisijaokkeiset nilkat, niiden tuntosarvet ovat nuijamaiset ja usein myös polvitaitteiset. Suurimmalla osalla kärsäkäsmäisistä on kärsäksi pidentynyt pää. Leuat sijaitsevat kärsän kärjessä. Kaarnakuoriaiset (Scolytidae/Scolytinae) ovat siitä poikkeuksellinen kärsäkäsmäisten ryhmä, ettei niillä ole samantapaista varsinaista kärsää, mutta ovat kuitenkin muiden tuntomerkkien perusteella selvästi sukulaisia. Kärsäkäsmäiset ovat kasvinsyöjiä. Niiden jalattomat toukat elävät ravintokasvinsa sisällä.

## Heimoja
* Typpykärsäkkäät Anthribidae
* Käärökärsäkkäät Attelabidae
* Nirput Apionidae 
* Belidae
* Brentidae
* Caridae
* Kärsäkkäät Curculionidae
* Dryophthoridae
* Erirhinidae
* Nanophyidae
* Hedekärsäkkäät Nemonychidae
* Raymondionymidae
* Rhynchitidae

## Lähteet

## Aiheesta muualla
*Laji,fi: Curculionoidea
*ITIS: Curculionoidea
Don Revie

**Donald George ”Don” Revie** (s. 10. heinäkuuta 1927 Middlesbrough, Englanti&nbsp;&ndash; 26. toukokuuta 1989) oli englantilainen jalkapalloilija ja jalkapallovalmentaja.

Ennen siirtymistään valmentajaksi hän pelasi Leicesterissä, Hullissa, Manchester Cityssä, Sunderlandissa ja Leedsissä.

Valmennusuransa Revie aloitti Leedsissä pelaaja-valmentajan kaksoisroolissa vuonna 1961 ja siirtyi myöhemmin kokopäiväiseksi päävalmentajaksi. Revien päävalmentajakaudella Leeds United voitti silloisena pääsarjana olleen 1. divisioonan mestaruuden kahdesti, FA-cupin kerran, liigacupin kerran ja silloisen 2. divisioonan mestaruuden eli Charity Shieldsin kerran sekä vei Leedsin kolmeen muuhun FA-cupin finaaliin ja kerran cup-voittajien cupin finaaliin.

Revie aloitti Englannin jalkapallomaajoukkueen päävalmentajana kesäkuussa 1974. Menestys ei ollut yhtä suurta kuin Leedsissä, ja Englanti karsiutuikin vuoden 1976 EM-kisojen lopputurnauksesta.

Vuonna 1977 Revie siirtyi yllättäen Arabiemiirikuntien jalkapallomaajoukkueen päävalmentajaksi.  Englannin jalkapalloliitto määräsi tästä Revielle kymmenen vuoden toimitsijakiellon, joka myöhemmin kumottiin oikeudessa. Revie jatkoi valmennustehtäviä seuratasolla Lähi-idässä vuoteen 1985 saakka.

Vuonna 1987 Revie paljasti sairastavansa motoneuronitautia. Hän kuoli Edinburghissa 61-vuotiaana.  Yksi Leeds Unitedin kotikentän Elland Roadin katsomoista on nimetty hänen mukaansa. Hänet nimitettiin English Football Hall of Famen jäseneksi vuonna 2004.  Brian Cloughin 44&nbsp;päivää kestänyttä uraa Leeds Unitedin päävalmentajana käsitelleessä Damnded United elokuvassa Don Revie’ä esittää irlantilainen näyttelijä Colm Meaney.

Leedsin kotikentän Elland Roadin edustalle pystytettiin Don Revielle näköispatsas, joka paljastettiin 5. toukokuuta 2012.

## Lähteet
Dyrol Burleson

**Dyrol Jay Burleson** (27. huhtikuuta 1940 Saginaw, Michigan) on entinen yhdysvaltalainen keskimatkojen juoksija.

Burleson voitti AAU:n amatöörimestaruuden 1&nbsp;500 metrillä ensimmäisen kerran 1959. Samana vuonna hän voitti Pan-Amerikan kisojen 1&nbsp;500 metrin. Burleson juoksi 20-vuotiaana toisena yhdysvaltalaisena mailin alle neljään minuuttiin. Hän rikkoi rajan 23. huhtikuuta 1960, kun hän juoksi 3.58,6. Aika oli myös uusi Yhdysvaltain-ennätys. Vuonna 1960 Burleson voitti Yhdysvaltain olympiakarsinnat 1&nbsp;500 metrillä ja selvisi Rooman olympialaisiin. Hän juoksi Roomassa 1&nbsp;500 metrin finaalissa. Kilpailun voitti Herb Elliott, ja Burleson sijoittui kuudenneksi viisi sekuntia maailmanennätysajan juosseelle Elliottille hävinneenä. Vuonna 1960 Burleson voitti lisäksi NCAA:n yliopistomestaruuden 1&nbsp;500:lla. Yliopistotasolla hän edusti Oregonin yliopistoa.

Burleson uusi AAU:n mestaruuden 1961 ja voitti NCAA:n mailin yliopistomestaruuden, jonka voitti myös 1962. Hän juoksi Oregonin yliopiston ankkuriosuuden 4&nbsp;×&nbsp;mailin viestijoukkueessa, joka juoksi maailmanennätyksen. Kolmannen amatöörimestaruutensa Burleson voitti 1963. Burleson voitti toistamiseen Yhdysvaltain olympiakarsinnat, kun hän juoksi itsensä Tokion olympialaisiin. Tokiossa Burleson sijoittui Peter Snellin voittamassa kilpailussa viidenneksi häviten Snellille noin kaksi sekuntia.

Burleson loukkasi jalkansa ennen Méxicon olympialaisten Yhdysvaltain karsintoja, eikä pystynyt osallistumaan kilpailuun. Hän lopetti kilpauransa vuonna 1969.

Hänen valmentajanaan oli huippuvuosina Amerikkaan muuttanut 1950-luvulla menestyneiden unkarilaisten huippuvalmentaja Mihály Iglói.

## Lähteet
Seppämäiset

**Seppämäiset** (Elateroidea) on kovakuoriaisiin (Coleoptera) kuuluva yläheimo.

Suomesta tunnetaan kolme ryhmään kuuluvaa heimoa, joista kaksi on pieniä ja harvoin tavattavia. Seppien heimon (Elateridae) lajeja Suomesta tunnetaan 60, joista suurin osa on tummia. Seppien heimosta tunnetaan Suomessa myös useita yleisiä ja myös taloudellisesti merkityksellisiä lajeja. Eräs suurimmista Suomessa esiintyvistä seppälajeista on harmaalaikullinen ja leveä *Agrypnus murinus* eli hietaseppä. Kuitenkin jo Keski-Euroopassa elää huomattavasti suurempiakin seppälajeja.

Heimo Cebrionidae on läheistä sukua sepille, jonka lajit ovat usein verraten suurikokoisia. Heimon toukat muistuttavat sekä ulkonäöllisesti että elintavoiltaan seppien toukkia. Heimon naaraat ovat usein siivettömiä. Suomeen nähden lähimmät heimon edustajat tunnetaan Etelä-Euroopasta.

## Heimoja

Sukupuuttoon kuolleet heimot:

* †Berendtimiridae
* †Electrapatidae
* †Praelateriidae

## Lähteet
Radical Entertainment

**Radical Entertainment** on vuonna 1991 perustettu kanadalainen videopelien kehittäjä. 

Radicalin julkaisijana on toiminut Activision, jonka kanssa se julkaisi muun muassa hyvin menestyneen *[[Prototype (videopeli)|Prototypen]]*. Pelin jatko-osan *[[Prototype 2]]* julkaisun jälkeen yhtiö on pienentynyt huomattavasti ja lakannut kehittämästä omia projekteja, mutta on säilynyt tukemassa Activisionin muita projekteja.

## Pelit

* *[[The Terminator (NES-peli)|The Terminator]]* (1992)
* *[[Mario is Missing!]]* (1992)
* *[[The Adventures of Rocky and Bullwinkle and Friends]]* (1992)
* *[[Mario's Time Machine]]* (1993)
* *[[Bebe's Kids]]* (1993)
* *[[Speed Racer in My Most Dangerous Adventures]]* (1994)
* *[[Pelé II: World Tournament Soccer]]* (1994)
* *[[Beavis and Butt-head (videopeli)|Beavis and Butt-head]]* (1994)
* *[[Brett Hull Hockey 95]]* (1995)
* *[[NHL Powerplay '96]]* (1996)
* *[[The Divide: Enemies Within]]* (1996)
* *[[Grid Runner]]* (1996)
* *[[Independence Day (videopeli)|Independence Day]]* (1997)
* *[[Bloodlines]]* (1998)
* *[[NHL Powerplay '98]]* (1998)
* *[[ESPN X Games Pro Boarder]]* (1998)
* *[[NHL Championship 2000]]* (1999)
* *[[Jackie Chan Stuntmaster]]* (2000)
* *[[Dark Summit]]* (2001)
* *[[Tetris Worlds]]* (2001, 2002, 2003)
* *[[The Simpsons Road Rage]]* (2001)
* *[[James Cameron's Dark Angel]]* (2002)
* *[[Hulk (videopeli)|Hulk]]* (2003)
* *[[The Simpsons Hit & Run]]* (2003) 
* *[[Crash Tag Team Racing]]* (2005)
* *[[The Incredible Hulk: Ultimate Destruction]]* (2005)
* **' (2006)
* ''[[Crash of the Titans]]'' (2007)
* **' (2008)
* *[[Prototype (videopeli)|Prototype]]* (2009)
* *[[Prototype 2]]* (2012)

## Lähteet

## Aiheesta muualla
* Profiili MobyGamesissä
Neg Dupree

**Neg Dupree** (s. 1. syyskuuta 1979 Lontoo, Englanti, Britannia) on englantilainen koomikko, käsikirjoittaja ja näyttelijä. Hän on näytellyt muun muassa *Neg's Urban Sport* -osiosssa *[[Balls of Steel (televisiosarja)|Balls of Steel]]* -ohjelmassa. Lisäksi hän on esiintynyt muun muassa sarjassa ''EastEnders. 

## Lähteet

## Aiheesta muualla
*
Wichita High School East

**Wichita High School East** on toisen asteen oppilaitos Wichitan kaupungissa, Kansasissa, Yhdysvalloissa.

Wichita High School Eastissa on luokat 9–12 ja siellä on oppilaita 2&nbsp;300. Opettajia koulun palveluksessa on 143. High schoolin kampus on 44 eekkerin laajuinen ja se palvelee 10,5 neliömailin kokoista aluetta.

Wichita High School Eastin historia alkaa tammikuusta 1922, jolloin kaupunkilaiset päättivät uuden high schoolin perustamisesta. Vanha oppilaitos alkoi käydä pieneksi kasvavalle opiskelijamäärälle. Kaupungin koulutuslautakunta hankki muutaman kuukauden neuvotteluiden jälkeen 68 eekkerin kokoisen maa-alan, jolle arkkitehti Lorentz Schmidt suunnitteli uuden koulurakennuksen. Koulun nimi oli alkujaan Wichita High School, mutta se muutti nimensä Wichita High School East 1929, kun Wichita North High School perustettiin.

## Lähteet

## Aiheesta muualla
*Koulun kotisivut
Stan Collymore

**Stanley Victor "Stan" Collymore** (s. 22. tammikuuta 1971) on entinen englantilainen jalkapalloilija. Hän pelasi uransa aikana muun muassa Valioliigassa Nottingham Forestissa, Liverpoolissa ja Aston Villassa. Collymore pelasi myös kolme ottelua Englannin maajoukkueessa.

Collymoresta maksettiin vuonna 1995 Ison-Britannian kaikkien aikojen korkein siirtosumma, kun hän siirtyi Nottingham Forestista Liverpooliin 8,5 miljoonalla punnalla.

Jalkapalloilun lisäksi Collymore pääsi otsikoihin vuonna 1998 lyötyään tyttöystäväänsä Ulrika Jonssonia. Hänellä on myös rooli elokuvassa *[[Basic Instinct 2]]*.

## Lähteet
### Tilastot
* 

### Viitteet
Vüqar Həşimov

**Vüqar Qasım oğlu Həşimov** (24. heinäkuuta 1986 Baku – 11. tammikuuta 2014 Heidelberg, Saksa) oli shakin suurmestari Azerbaidžanista. Hän oli kolminkertainen Azerbaidžanin mestari (1995, 1996 ja 1998).

Həşimov kuoli aivokasvaimeen lauantain 11. tammikuuta 2014 vastaisena yönä Saksan Heidelbergissä, jossa hän oli ollut hoidettavana.

## Lähteet

## Aiheesta muualla

*
Kosovon albaanit

**Kosovon albaanit** ovat Kosovon suurin etninen väestöryhmä. Vuoden 1991 väestönlaskennan mukaan Kosovossa oli noin 1&nbsp;600&nbsp;000 albaania, eli 81,6 prosenttia Kosovon kokonaisväestöstä. Vuoteen 2000 mennessä albaanien osuuden arvioidaan nousseen jo yli 90 prosenttiin Kosovon sodan takia. Ainoastaan Pohjois-Kosovossa ja Štrpcen kaupungin ympäristössä on huomattavia alueita, joilla serbit ovat paikallisesti enemmistönä.

Kosovossa asuu etnisiä albaaneja eniten maailmassa Albanian ulkopuolella, ja heidän osuutensa maailman albaanien kokonaismäärästä on arvioiden mukaan noin neljännes.

## Historia

Traakialais-illyrialainen dardanien heimo asutti antiikin Makedonian pohjoispuolella olevaa Dardaniaa, joka oli suunnilleen nykyisen Kosovon alueella. Varhaisimpia mainintoja dardaneista tunnetaan jo 12. vuosisadalta eaa. Dardanien kaupunkeja olivat muun muassa Ulpiana, Naissus (Niš), Vicianum ja Scupi. Heimon pääkaupunki oli Damastion. Dardanit olivat uhkana makedonialaisille, jotka joutuivatkin usein sotaan dardaneja vastaan. Muun muassa Makedonian kuningas Perseus teki sotaretken heitä vastaan vuonna 170 eaa. 

Ensimmäisellä vuosisadalla eaa. dardanit hyökkäsivät yhdessä scordiscien ja maedien kanssa Rooman Macedonian provinssiin. Roomalaiset kuitenkin kukistivat dardanit 6 jaa. ja vuonna 87 Dardania liitettiin Moesia superiorin provinssiin. Keisari Diocletianus erotti Dardanian Moesia superiorista vuonna 284 ja teki siitä erillisen Dardanian provinssin. Illyrialaisuudestaan ylpeät dardanit eivät kuitenkaan suostuneet sulautumaan roomalaiseen kulttuuriin vaan säilyttivät oman kielensä ja perinteensä. He olivat silti yksi ensimmäisistä kristinuskon omaksuneista eurooppalaisista kansoista. Rooman valtakunnan jakautumisen yhteydessä Kosovo jäi Bysantin alaisuuteen, ja siltä ajalta on perua Kosovon monien kolmilaivaisten basilikojen rakennusperinne. Illyrialaisia alettiin vasta myöhemmin kutsua yleisesti albaaneiksi erään toisen, nykyisen Albanian alueella asuneen *Albanoi*-heimon mukaan.

## Lähteet

## Aiheesta muualla

*Albanian historia (Albanian Kulttuurikeskus)
Jerzy Giedroyc

**Jerzy Władysław Giedroyc** (27. heinäkuuta 1906 Minsk, Venäjän keisarikunta – 14. syyskuuta 2000 Pariisi, Ranska) oli puolalainen, Ranskassa pitkään toiminut kirjailija ja kustantaja. Erityisesti hänet muistetaan emigranttilehti *[[Kultura]]n* julkaisijana.

Giedroyc kuului liettualaiseen aatelissukuun mutta tuli tunnetuksi puolalaisena isänmaanystävänä. Hän osallistui politiikkaan jo nuorena ja työskenteli ennen toista maailmansotaa *Nuorison kapina* -nimisen lehden toimittajana. Sodassa hän taisteli maineikkaassa Karpaattien prikaatissa.

Sodan päätyttyä Giedroyc muutti Rooman kautta Pariisiin, jossa hän perusti kirjallis-yhteiskunnallisen kuukausijulkaisun *Kulturan*. Hän julkaisi erityisesti 1950-luvulla kommunistihallituksen vainoamien puolalaiskirjailijoiden teoksia ja antoi Maisons-Laffittessa sijaitsevassa kodissaan turvapaikan monille Puolan opposition edustajille. Hän kannatti 1980-luvun alussa syntynyttä Solidaarisuus-liikettä, mutta uskalsi myös arvostella sitä sekä puolalaisten taipumusta kirkollis-kansalliseen uhoon.

Giedroyc, lempinimeltään "Taipumaton prinssi", kieltäytyi kaikista hänelle tarjotuista kunniamerkeistä. Hän kuoli 94-vuotiaana syöpään, ja Puolan parlamentti vietti hänen muistokseen hiljaisen hetken.

## Lähteet
* 

### Viitteet
Anton Kodjabašev

**Anton Kodjabašev** on entinen bulgarialainen painonnostaja.
 
Kodjabašev voitti sekä maailmanmestaruuden että Euroopan-mestaruuden alle 56-kiloisten sarjassa vuosina 1979, 1981 ja 1982. Lisäksi hän saavutti EM-pronssia alle 60-kiloisten sarjassa vuonna 1984.

## Lähteet

*
Aulikki Junna

**Aulikki Kaarina Junna** (o.s. **Pihlajamäki**) (s. 26. marraskuuta 1944 Helsinki) on uransa lopettanut suomalainen pesäpalloilija.

Aulikki (Likki) Junna pelasi seitsemän kautta mestaruussarjassa Pallo-Tovereiden joukkueessa saavuttaen Suomen mestaruuden 1965 ja 1966 ja suurkisamestaruuden 1966. Vuonna 1962 *Likki* valittiin Seinäjoen Urheilijain parhaaksi naisurheilijaksi.

Kolmas mestaruus tuli Maila-Jussien joukkueessa 1977. Itä–Länsi-otteluita Junnalle kertyi neljä kappaletta.

## Saavutukset
* Pesäpallon etenijäkuningatar: 1965

## Lähteet
* 

### Viitteet
Neno Terzijski

**Neno Stojanov Terzijski** (, s. 23. maaliskuuta 1964) on entinen bulgarialainen painonnostaja.

Terzijski voitti maailmanmestaruuden alle 52-kiloisten sarjassa vuonna 1983 sekä alle 56-kiloisten sarjassa vuosina 1985 ja 1987. Hän voitti Euroopan-mestaruuden alle 52-kiloisissa vuosina 1983 ja 1984 sekä alle 56-kiloisissa vuosina 1985 ja 1986. Hän saavutti EM-hopeaa alle 56 kilon sarjassa vuonna 1988.

Terzijski sijoittui Barcelonan 1992 olympialaisissa neljänneksi alle 60-kiloisten sarjassa tuloksella 295&nbsp;kg. Kiinalainen He Yingqiang ja kreikkalainen Valerios Leonidis saivat saman tuloksen, mutta He sai heistä kevyimpänä pronssia, Terzijski sijoittui neljänneksi ja Leonidis oli kolmikon painavimpana viides. Terzijskin tulos tempauksessa oli 130&nbsp;kg ja työnnössä 165&nbsp;kg.

Terzijski teki alle 52-kiloisten sarjassa 11 maailmanennätystä: yhden tempauksessa, kuusi työnnössä sekä neljä yhteistuloksessa.

## Lähteet

* 
*
David Shallon

**David Shallon** (15. lokakuuta 1950 – 16. syyskuuta 2000) oli israelilainen kapellimestari.

Shallon toimi muun muassa Jerusalemin sinfoniaorkesterin, Düsseldorfin sinfonikkojen ja Luxemburgin filharmonikkojen ylikapellimestarina. Hän kuoli astmakohtaukseen Tokiossa, jossa hän johtamassa Tokion Metropolitanin sinfoniaorkesteria.

Shallon konsertoi usein vaimonsa, alttoviulisti Tabea Zimmermannin kanssa.

## Lähteet

*
Tomy

**Tomy** on japanilainen yritys, joka valmistaa monenlaisia lasten leikkikaluja. Yritys perustettiin vuonna 1924, ja se yhdistyi vuonna 2006 toisen japanilaisen leluyrityksen, Takaran, kanssa Takara Tomyksi. Tosin Japanin ulkopuolella käytetään yhä tuotenimeä Tomy. Yhtiön pääkonttori sijaitsee Tokiossa.

Yritys on myös valmistanut Tomy Tutor -mikrotietokonetta.

## Aiheesta muualla

*Tomyn japanilaiset verkkosivut
*Tomyn amerikkalaiset verkkosivut
Craig Brown

**Craig Brown** CBE (1. heinäkuuta 1940 – 22. kesäkuuta 2023) oli skotlantilainen jalkapallovalmentaja ja entinen keskikenttäpelaaja. 

## Ura pelaajana

Brown pelasi nuorena Coltness Unitedissa ja Skotlannin juniorimaajoukkueissa, kunnes liittyi 18-vuotiaana Rangersin organisaatioon. Hän ei kuitenkaan kyennyt saamaan peliaikaa joukkueessa ja siirtyi lokakuussa 1960 Dundee FC:hen. Hän saavutti seuran kanssa parhaimmillaan liigassa pronssia kaudella 1961–1962. Paikkaansa hän ei kuitenkaan kyennyt vakiinnuttamaan myöskään Dundeen avauksessa.

Vuonna 1968 Brown siirtyi Falkirkiin, jossa pelasi uransa kolme viimeistä kautta. Polvivaivat pakottivat hänet jättämään pelikentät 31-vuotiaana vuonna 1971.

## Ura valmentajana

Brown aloitti valmennusuransa 1974 Motherwellin apulaisvalmentajana. Kolmen kauden jälkeen hän siirtyi päävalmentajaksi Clydeen 1977. Brown valmensi seuraa kaikkiaan yhdeksän vuoden ajan ja luotsasi sen Skotlannin kakkosdivisioonan (kolmas sarjataso) mestariksi 1977–1978 ja 1981–1982. Valmennustoimensa ohella Brown toimi myös koulun rehtorina ja opettajana. Vuonna 1986 hän jätti Clyden ja siirtyi täysipäiväiseksi valmentajaksi toimien Skotlannin maajoukkueen apulaisvalmentajana ja nuorisomaajoukkueiden valmentajina. Hänen johdollaan Skotlannin alle 16-vuotiaat voittivat hopeaa ikäluokan MM-kisoissa 1989 ja alle 21-vuotiaat etenivät EM-välieriin 1992.

Joulukuussa 1993 Brown korvasi Andy Roxburghin Skotlannin maajoukkueen päävalmentajana. Brown johdatti Skotlannin EM-kisoihin 1996 ja MM-kisoihin 1998, mutta molemmissa arvoturnauksissa tie katkesi jo ensimmäisellä kierroksella. Kaikkiaan Brown luotsasi Skotlantia 70 maaottelussa, mikä on eniten maajoukkuevalmentajista. Hänen johdollaan Skotlanti pelasi myös vanhan Wembleyn stadionin viimeisessä EM-karsintaottelussa Englantia vastaan vuonna 1999. Hän erosi vuonna 2001 Skotlannin jäätyä rannalle MM-kisoista 2002. Maajoukkuemenestyksen ansiosta Brownista tehtiin lokakuussa 1999 Brittiläisen imperiumin ritarikunnan komentaja CBE.

Brown jatkoi uraansa vuonna 2002 Preston North Endin päävalmentajana, mutta menestys jäi vaisuksi ja hän jätti tehtävänsä elokuussa 2004 kehnon kauden alun vuoksi. Myöhemmin hän toimi Derby Countyn konsulttina ja oli osaltaan nostamassa seuraa Englannin Valioliigaan kaudella 2006/07.

Lokakuussa 2008 veteraanivalmentaja yhdistettiin Dundee FC:n avoimeen valmentajanpestiin, mutta sopimusta ei koskaan tehty. Joulukuun lopulla 2009 hän palasi valmennustehtäviin otettuaan väliaikaisen valmennusvastuun Motherwellissa. Brown valmensi Motherwelliä noin vuoden, kunnes hänet erotettiin joulukuussa 2010. Pari päivää erottamisensa jälkeen hän siirtyi Aberdeenin valmentajaksi korvaamaan huonon menestyksen takia erotetun Mark McGheen. Maaliskuussa 2013 72-vuotias Brown ilmoitti jättäytyvänsä eläkkeelle kauden jälkeen. Brownin johdolla Aberdeen sijoittui parhaimmillaan kahdeksanneksi kaudella 2012/2013.

### Meriitit valmentajana

* Alle 16-vuotiaiden MM-hopeaa: 1989
* Alle 21-vuotiaiden EM-välierät: 1992
* EM-1.kierros: 1996
* MM-1.kierros: 1998

## Lähteet
Blagoi Blagoev

**Blagoi Blagoev** (, s. 4. joulukuuta 1956) on entinen bulgarialainen painonnostaja ja olympiamitalisti.

Blagoev osallistui Montréalin 1976 olympialaisissa alle 82,5-kiloisten sarjaan ja sijoittui alun perin toiseksi tuloksella 362,5&nbsp;kg. Hän nosti tempauksessa 162,5&nbsp;kg ja työnnössä 200&nbsp;kg. Hän menetti kuitenkin mitalinsa jäätyään kiinni dopingtestissä. Moskovan 1980 olympialaisissa hän saavutti hopeaa samassa sarjassa tuloksella 372,5&nbsp;kg; tempauksessa tulos oli 175&nbsp;kg ja työnnössä 197,5&nbsp;kg. Los Angelesin 1984 olympialaisiin hän ei voinut osallistua itäblokin maiden olympiaboikotin vuoksi.

Blagoev voitti maailmanmestaruuden alle 90-kiloisten sarjassa vuosina 1981, 1982 ja 1983. Hän voitti Euroopan-mestaruuden alle 82,5-kiloisissa vuonna 1979 sekä alle 90-kiloisissa vuosina 1981, 1982 ja 1983. Lisäksi hän saavutti yhteistuloskilpailussa yhden MM-hopean ja kaksi EM-hopeaa vuosina 1976–1984.

Blagoev teki urallaan 23 maailmanennätystä: viisitoista tempauksessa, yhden työnnössä ja seitsemän yhteistuloksessa.

## Lähteet
* 

### Viitteet
Synnynnäinen sydänvika

**Synnynnäiset sydänviat** ovat sydämen kehityksen häiriintymisestä johtuvia sydänsairauksia. Rakenteellisista sydänvioista kärsii joka sadas vastasyntynyt. Useimmiten vian syy jää epäselväksi. Useimmiten siihen ei myöskään liity muita rakenteellisia vikoja, mutta joskus se voi olla osa laajempaa oireistoa, kuten Downin tai Catch 22 -oireyhtymää.

## Erilaisia sydänvikoja
Tyypillisimpiä muotoja ovat kammioväliseinän aukko, eteisväliseinän aukko, avoin valtimotiehyt, eteis-kammioväliseinäaukko, aortan koarktaatio, aortan ja keuhkovaltimon ahtaumat, suurten suonten transpositio, vajaakehittynyt sydämen vasen puoli ja Fallot'n tetralogia. Näihin lukeutuu noin 90 prosenttia todetuista tapauksista.

## Lähteet

## Aiheesta muualla
Sideharso

**Sideharso** on ohutta, läpinäkyvää kangasta, jossa on löysä ja avoin kudonta.

Alun perin sideharsoa valmistettiin silkistä vaatekankaaksi. Nykyisin sitä käytetään myös haavojen ja muiden vammojen sitomiseen sekä muihin tarkoituksiin. Lääketieteellisiin tarkoituksiin tarkoitettu sideharso valmistetaan puuvillasta ja päällystetään muovikalvolla, jotta harso ei tartu haava-alueelle. Sideharsoa valmistetaan myös metallilangasta, jolloin sitä voidaan käyttää kipinäverkkona tai sukkana bunsenlampussa.
Dodge Avenger

**Dodge Avenger** on Dodgen valmistama keskihintaluokan suurehko automalli. Avengeriin mahtuu viisi henkeä. Moottorivalikoima on koostunut 2,0- ja 2,4-litraisista nelisylinterisistä sekä 2,7-litraisesta ja 3.6 -litraisesta V6-moottorista. Varustetasoja on kaksi: SE, SXT ja RT. Avengerin rengaskoko on 225/60/17". Virallisen maahantuojan kautta tulleissa on vakiona ESP.

## Sukupolvet

Tiedosto:Dodge-Avenger-coupe.jpg|Ensimmäinen sukupolvi(1995-2000)
Tiedosto:2008-2010 Dodge Avenger -- 05-13-2011.jpg|Toinen sukupolvi(2008–2010)
Tiedosto:2011 Dodge Avenger Heat -- 04-22-2011.jpg|Toisen sukupolven facelift(2011–2014)


## Aiheesta muualla
Tom O’Hara

**Tom O'Hara** (27. toukokuuta 1942 Chicago, Illinois, Yhdysvallat – 27. elokuuta 2019) oli yhdysvaltalainen keskimatkojen juoksija.

O'Hara juoksi urallaan chicagolaisen Loyolan yliopiston puolesta. Hän juoksi keväällä 1964 kahdesti sisäratojen maailmanennätyksen. Jälkimmäinen ennätyksen O'Hara juoksi Chicagossa maaliskuussa ajalla 3:56,4. Aika oli vain kaksi sekuntia huonompi kuin Peter Snellin ulkoratojen maailmanennätys. O'Hara voitti AAU:n amatöörimestaruuden 1&nbsp;400 metrillä 1964 ja sijoittui toiseksi maililla 1963. Hän pääsi Yhdysvaltain joukkueeseen Tokion olympialaisiin. O'Hara ei päässyt kuitenkin loppukilpailuun, vaan karsiutui välierissä.

## Lähteet
Andon Nikolov

**Andon Nikolov** (, s. 15. kesäkuuta 1951) on entinen bulgarialainen painonnostaja ja olympiavoittaja.

Nikolov voitti kultaa Münchenin 1972 olympialaisissa alle 90-kiloisten sarjassa tuloksella 525&nbsp;kg. Hän nosti punnerruksessa 180&nbsp;kg, jolla hän oli siinä vaiheessa jaetulla kolmannella sijalla. Tempauksessa Nikolov oli paras tuloksella 155&nbsp;kg ja kilpailua johtanut ennakkosuosikki David Rigert jäi ilman tulosta. Työnnössä Nikolov oli jaetulla neljännellä sijalla tuloksella 190&nbsp;kg, mutta hänen yhteistuloksensa riitti voittoon 7,5 kilon erolla maanmies Atanas Šopoviin.

Nikolov saavutti alle 90-kiloisten sarjassa EM-hopeaa vuosina 1973 ja 1974 sekä EM-pronssia vuosina 1972 ja 1978. Kaikkina noina vuosina mestaruuden voitti David Rigert.

Nikolov teki urallaan kolme maailmanennätystä tempauksessa ja kaksi yhteistuloksessa.

## Lähteet

* 
*
Atanas Šopov

**Atanas Šopov** (, s. 4. lokakuuta 1951) on entinen bulgarialainen painonnostaja ja olympiamitalisti.

Šopov saavutti hopeaa Münchenin 1972 olympialaisissa alle 90-kiloisten sarjassa tuloksella 517,5&nbsp;kg, jolla hän hävisi maanmiehelleen Andon Nikoloville 7,5 kilogrammalla. Hän nosti punnerruksessa 180&nbsp;kg, tempauksessa 145&nbsp;kg ja työnnössä 192,5&nbsp;kg. Ratkaisevaksi nostomuodoksi osoittautui tempaus, jossa Nikolov nosti kymmenen kiloa enemmän kuin Šopov. Montréalin 1976 olympialaisissa Šopov saavutti alle 90-kiloisissa pronssia tuloksella 360&nbsp;kg. Hänen tuloksensa tempauksessa oli 155&nbsp;kg ja työnnössä 205&nbsp;kg; punnerrus ei kuulunut enää ohjelmaan.

Šopov saavutti alle 90-kiloisten sarjassa EM-hopeaa vuonna 1972 sekä EM-pronssia vuosina 1971 ja 1973.

## Lähteet

* 
*
Jim Grelle

**James Edward ”Jim” Grelle ** (30. syyskuuta 1936 Portland, Oregon, Yhdysvallat – 13. kesäkuuta 2020) oli yhdysvaltalainen keskimatkojen juoksija.

Grelle sijoittui NCAA:n mestaruuskilpailuissa hopealle 1957 ja 1958. Seuraavana vuonna hän voitti mailin juoksun NCAA:n mestaruuskilpailussa. Pan-Amerikan kisoissa Chicagossa Grelle oli toinen. Hän juoksi itsensä Yhdysvaltain olympiajoukkueeseen 1960 ja voitti AAU:n Yhdysvaltain amatöörimestaruuden. Rooman olympialaisissa Grelle juoksi 1&nbsp;500 metrillä finaalin kahdeksanneksi ajalla 3.45,0.

Grelle osallistui toisen kerran Pan-Amerikan kisoihin 1963. São Paulon kisoissa hän voitti 1&nbsp;500 metrin juoksun. Vuosina 1965 ja 1966 hän lisäksi voitti NCAA:n sisäratojen mestaruuden maililla.

Hänen valmentajanaan huippuvuosinaan oli Yhdysvaltoihin muuttanut unkarilainen Mihály Iglói.

## Lähteet
Bolboceratinae

**Bolboceratinae** on kovakuoriaisten (Coleoptera) Geotrupidae-heimoon kuuluva alaheimo. Alaheimon auktorina on ollut Étienne Mulsant vuodesta 1842.

## [[Tribus|Tribukset]]
* Athyreini
* Bolboceratini
Eastland

**Eastland** voi tarkoittaa ainakin seuraavia:

;Henkilön nimenä
* James Eastland (1904–1986), yhdysvaltalainen senaattori Mississippistä
* James Eastland, texasilainen poliitikko

;Paikannimenä
* Eastland, paikkakunta Pohjois-Carolinassa, Yhdysvalloissa
* Eastland, paikkakunta Texasissa, Yhdysvalloissa
* Eastlandin piirikunta, Texasissa, Yhdysvalloissa
* Eastland Shopping Centre, ostoskeskus Ringwoodissa, Victoriassa, Australiassa
* Eastland Mall, useita samannimisiä kauppakeskuksia Yhdysvalloissa

;Muita merkityksiä
* SS Eastland, Chicagojoella vuonna 1915 kaatunut matkustaja-alus.
Amateur Athletic Union

**Amateur Athletic Union** (**AAU**) on yleishyödyllinen vapaaehtoisvoimin pyörivä yhdysvaltalainen urheilujärjestö. AAU keskittyy erityisesti amatööriurheilun kehittämiseen.

AAU perustettiin 1888. Se järjesti pitkään Yhdysvaltain osallistumisen moniin kansainvälisiin kilpailuhin, ja se teki läheistä yhteistyötä olympialiikkeen kanssa valmistaakseen kilpailijoita olympialaisia varten. Kuitenkin vuoden 1978 amatööriurheilulain jälkeen AAU on keskittynyt järjestämään urheiluohjelmia kaikille urheilijoille ikään katsomatta ruohonjuuritasolta alkaen. Uusi laki siirsi amatööriurheilun vastuun vastaperustetulle Yhdysvaltain olympiakomitealle, jonka alaisuudessa lajiliitot vastaavat omista lajeistaan.

AAU:n kilpailuihin osallistuu vuosittain noin 500&nbsp;000 kilpailijaa ja noin 50&nbsp;000 vapaaehtoista. AAU on jaettu 56 piiriin, jotka vastaavat kilpailujen järjestelyistä. Joka vuosi AAU:n piirit hoitavat 34 ohjelmaa, järjestävät yli 250 kansallista mestaruuskilpailua ja yli 30&nbsp;000 ikäluokkakilpailuja.

## Lähteet